OpenLLM-France/wikimedia huggingface dataset:
# Genesis (nau espacial)

Genesis va ser una sonda espacial de retorn de mostres de tipus Discovery de la NASA que va recollir una mostra de vent solar i va ser enviada a la Terra per a l'anàlisi. Va ser la primera missió de retorn de mostres de la NASA per retornar material des del Programa Apollo, i el primer a retornar material de més enllà de l'òrbita de la Lluna. Genesis va ser llançada el 8 d'agost de 2001, i va aterrar/impactar a Utah el 8 de setembre de 2004, després d'un error de disseny va impedir el desplegament del seu paracaigudes de frenada. L'accident va contaminar molts dels recol·lectors de mostres, i encara que la majoria es van veure danyats, alguns dels recol·lectors van ser recuperats amb èxit.
L'equip científic de la Genesis va demostrar que es podria eliminar o evitar la contaminació, i que el vent solar es podria analitzar mitjançant diversos enfocaments, aconseguint tots els objectius científics més importants de la missió.

## Referències

* ↑ La missió Stardust de la NASA va ser llançada dos anys abans que la Genesis, però no va tornar a la Terra fins dos anys després del retorn de la Genesis.
* ↑ «Solar Wind Curation at JSC». NASA.
* ↑ Solar Wind Conditions and Composition During the Genesis Mission as Measured by in situ Spacecraft. Daniel B. Reisenfeld, Roger C. Wiens, Bruce L. Barraclough, John T. Steinberg, Marcia Neugebauer, Jim Raines, Thomas H. Zurbuchen. Space Science Reviews June 2013, Volume 175, Issue 1, pp. 125–164.
* ↑ «Genesis Science Team». NASA.

## Enllaços externs

* «Genesis Mission Home Page». JPL. [Consulta: 21 maig 2008].
* Genesis Mission Profile Arxivat 2007-06-09 a Wayback Machine. by NASA's Solar System Exploration
* «Impact video» (QuickTime movie). Arxivat de l'original el 2004-10-16. [Consulta: 20 abril 2006].
Programes Discovery i New Frontiers :
cursiva indica les missions actives actualment. · $^†$ indica missions fallides abans de proveir dades · $^♢$ indica missions que encara no han sigut llançades. :
# Granja de Picabaix

La Granja de Picabaix és una obra de Lleida (Segrià) protegida com a Bé Cultural d'Interès Local.

## Descripció

Conjunt d'edificis d'habitatge i labor agrícola agrupats. Habitatge de planta baixa, pis i golfes. Façana composta amb predomini del massís sobre el buit; senzilla i correcta. Parets de càrrega i fàbrica de totxo per unes construccions i cavalls i pilars per unes altres.

## Referències

* ↑ «Granja de Picabaix». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Grua siberiana

La grua siberiana (Leucogeranus leucogeranus) és una espècie d'ocell de la família dels grúids (Gruidae) que habita aiguamolls, vores de llacs i tundra de Sibèria, a les terres baixes del Riu Obi i a Iakutia. Passa l'hivern a la Xina, l'Índia i sud de la mar Càspia. És l'única espècie del gènere Leucogeranus (Bonaparte, 1855). Altres autors la inclouen al gènere Grus.

## Referències

* ↑ Grua siberiana a CERCATERM Rev. 14/02/2012
# Grub (Ausser-Rhoden)

Grub és un municipi del cantó d'Appenzell Ausser-Rhoden (Suïssa).

## Enllaços externs

* Web oficial
* Article sobre Grub al Diccionari històric de Suïssa: en alemany, en francès i en italià
# Gennadi I

Gennadi (grec antic: Γεννάδιος; llatí: Gennadius) va ser un religiós grec, prevere a l'església de Constantinoble, que va arribar a bisbe d'aquesta ciutat l'any 459 a la mort d'Anatoli.
Va ser un dels que va pressionar l'emperador Lleó I el Traci per tal de castigar a Timoteu Elude (el Gat) que havia ocupat la seu d'Alexandria a la mort de Proteri; va aconseguir que Timoteu fos desterrat el 460. També es va oposar a Pere Gnafeu (el Ple) que, sota el patronatge de Zenó, gendre de l'emperador i general de les províncies orientals, havia expulsat a Martiri de la seu d'Antioquia i havia ocupat el seu lloc. Gennadi va rebre a Martiri amb honors quan es va presentar a Constantinoble i va procurar la destitució de Pere que va aconseguir el 464. Va morir l'any 471 i el va substituir Acaci.
Teodor Anagnostes explica alguns detalls curiosos de Gennadi, i atribueix la seva mort a una visió que va tenir mentre resava de nit a l'altar de la seva església. Va veure el Malvat, que li va declarar que, tot i que les coses es mantindrien tranquil·les mentre visqués, la seva mort aniria seguida de la devastació de l'Església o, com diu Teòfanes, del predomini del Diable a l'Església.

## Referències

* ↑ Smith, William (ed.). «Gennadius». A Dictionary of Greek and Roman biography and mythology. [Consulta: 2 gener 2023].
# Gennadi

Gennadi és el nom dels següents personatges:
* Gennadi de Marsella, autor de la segona part de la famosa obra De Viris Illustribus.
* Gennadi I de Constantinoble, religiós grec, patriarca de Constantinoble.
* Gennadi II de Constantinoble, religiós grec, patriarca de Constantinoble, conegut anteriorment com a Georgius Scholarius (Γεώργιος ὁ Σχολάριος).
* Gennadi (arquebisbe) del segle xvii.
# Grzegorz Motyka

Grzegorz Motyka (Ośnica, 29 de gener de 1967) és un historiador polonès, especialitzat en la història de les relacions polonesoucraïneses. Des del 1992 treballa a l'Institut d'Estudis Polítics de l'Acadèmia Polonesa de les Ciències i a l'Institut de la Memòria Nacional.

## Obres selectes

* "Pany i rezuny. Współpraca AK-WiN i UPA 1945-1947", Warszawa 1997 (amb Rafał Wnuk)
* "Tak było w Bieszczadach. Walki polsko-ukraińskie w Polsce 1943-1948", Warszawa 1998
* "Antypolska Akcja OUN-UPA 1943-1944. Fakty i interpretacje", ed. Grzegorz Motyka, Dariusz Libionka, IPN 2002
* "Służby Bezpieczeństwa Polski i Czechosłowacji wobec Ukraińców 1945-1989", Warszawa 2005 (ed. i coautor)
* "Ukraińska partyzantka 1942-1960", Warszawa 2006
* "W kręgu Łun w Bieszczadach", Warszawa 2009

## Referències

* ↑ «Dane osoby z wykazu osób publicznych» (en polonès). IPN.gov.pl. Arxivat de l'original el 2015-10-06. [Consulta: 5 abril 2017].
* ↑ «Senat wybrał dwóch członków Rady IPN». RMF24.pl, 04-03-2011. Arxivat de l'original el 11 desembre 2013. [Consulta: 7 abril 2015].
# Hashtnagar

Hashtnagar (vuit ciutats) és una de les dues comarques que formen el districte de Charsadda a la Província de la Frontera del Nord-oest al Pakistan a uns 15 km a l'est del riu Swat fins al riu Kabul al sud. El nom deriva del persa hasht (vuit) i el sànscrit nagar (ciutat) i es diu així perquè la formen vuit viles. Correspondria a l'antiga Peukelaotis o Pushkalavati, però el general sir Alexander Cunningham pensa que el nom devia ser una corrupció de Hastinagara, la ciutat dels hastis (els astes esmentats per Arrià). Raverty assenyala com nom antic el d'Ashnagar, però no explica el seu origen. La zona pertanyia als shalmanis tadjiks vassalls del sobirà del Principat de Swat, fins que s'hi van establir els yusufzai afganesos sota els quals va formar una extensa província que arribava fins a Kalpani; al segle xvi va esdevenir territori dels muhammadzai que encara hi viuen. La comarca té una superfície d'uns 785 km² i està dividida en dos parts: la shalgira o terres baixes, regades pel riu Swat, i les maira o altiplà, on arriba el canal del riu Swat; prop de la capçalera del canal hi ha el fort d'Abazai. Les vuit ciutats que la formen són Charsadda, Prang, Rajjar, Sherpao, Tangi, Turangzai, Umarzai i Utmanzai.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* http://www.Hashtnagar.com Arxivat 2008-08-21 a Wayback Machine.
# Península de Baldwin

La península de Baldwin és una península situada al cercle polar àrtic al nord-oest de l'estat dels Estats Units d'Alaska. S'estén 72 km en direcció nord-oest fins al Kotzebue Sound des del continent d’Alaska i defineix el límit sud del Hotham Inlet. Té una amplada d'entre 2 i 19 km. Al sud-est de la península hi ha el llac Selawik.
La ciutat de Kotzebue i l'aeroport Ralph Wien Memorial es troben al final de la península. La resta de la península de Baldwin està coberta de permafrost i centenars de llacs de tundra.
La península va ser nomenada el 1933 per Carl Joys Lomen (1880-1965) en honor del filantrop Leonard D. Baldwin (1867-1933).

## Referències

* ↑ «GNIS Detail - Baldwin Peninsula». [Consulta: 6 desembre 2020].
# Gursarai

Gursarai fou un estat tributari protegit del tipus ubari (similar a zamindari) al districte de Jhansi, a les Províncies Unides d'Agra i Oudh amb una superfície de 401 km². El governant és un maratha braman la nissaga del qual es va establir a Gursarai el 1727. La capital era Gursarai amb una població el 1901 de 4.304 habitants.
Un membre de la dinastia fou governador de Jalaun i altres territoris del peshwa maratha a Bundelkhand; el 1840 Kesho Rao, que era rajà de Gursarai feudatari del raja de Jalaun, va reclamar la successió a l'estat de Jalaun, la dinastia del qual s'havia extingit per maca d'hereus directes i havia de passar als britànics; els britànics van annexionar Jalaun, però van permetre a Kesho Rao conservar Gursarai i el 1852 finalment se li va concedir un sanad de possessió amb pagament d'un tribut de 22.500 rúpies.
En esclatar el motí de 1857 a Jalaun, l'oficial britànic del districte es va retirar a Agra, i Kesho Rao es va fer càrrec del govern i va conservar l'ordre fins a l'octubre de 1857 quan Jalaun va caure en mans dels rebels de Gwalior, que van maltractar al raja, que es va poder retirar a Gursarai. Quan Sir Hugh Rose va arribar a Jhansi, Kesho Rao hi va entrar en contacte i junt amb els seus fills va donar un valuós ajut als britànics; en recompensa va rebre el títol de Raja Bahadur entre altres honors o distincions. Raja Kesho Rao tenia jurisdicció limitada als seus propis dominis i fou magistrat honorari amb poders civils i fiscals; va morir el 1880 i el 1886 els poders donat al raja foren cancel·lats i la tenència en ubari (que implicava una renda baixa) condicionada a que l'estat restés sense dividir. Finalment el 1895 serioses disputes van portar a la cancel·lació de la concessió i l'establiment d'un règim ordinària de tinença amb una renda més alta, i el cap de la família va perdre el títol de raja; per impagament del tribut o renda, l'estat fou confiscat i una renda es va establir per la família regnant amb diversos pretendents. Finalment la disputa successòria fou resolta per decret del consell privat de 1898 i el 1902 la concessió en ubari fou restaurada amb una renda de 25.000 rúpies reduïda els primers cinc anys a 20.000; els pagaments del ubaridar als caps de poble serien revisats posteriorment.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Gymnogobius uchidai

Gymnogobius uchidai és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3 cm de longitud total.

## Hàbitat

És un peix de clima temperat i demersal.

## Distribució geogràfica

Es troba al Japó.

## Observacions

És inofensiu per als humans.

## Referències

* ↑ Gill T. N., 1863. On the gobioids of the eastern coast of the United States. Proc. Acad. Nat. Sci. Phila. v. 15. 267-271.
* ↑ BioLib (anglès)
* ↑ «Gymnogobius uchidai». Catalogue of Life. (anglès) (anglès)
* 1 2 3 4 FishBase (anglès)
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Okiyama, M., 1988. An atlas of the early stage fishes in Japan. Tokai University Press, Tòquio (Japó). 1157 p.
* ↑ Sakai, H., Y. Sawada i T. Ochiai, 1981. A small gobiid fish, Paleatogobius uchidai, collected from Usu Bay, Hokkaido. Jap. J. Ichthyol. 28(2):197.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Stevenson, D.E., 2002. Systematics and distribution of fishes of the Asian goby genera Chaenogobius and Gymnogobius (Osteichthyes: Perciformes: Gobiidae), with the description of a new species. Species Diversity 7(3):251-312.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.
# Gysbert Japicx

Gysbert Japicx (Boalsert, Frísia 1603-1666) fou un escriptor en frisó. Va treballar fins a la seva mort com a mestre i cantor a Bolsward. Era admirador d'Horaci i d'Ovidi i ardent defensor de la memmentael (llengua materna) que aconseguirà elevar el frisó al rangle de llengua literària. Va mantenir contacte amb intel·lectuals neerlandesos i anglesos, com Franciscus Junius. La seva obra poètica fou recollida en la Fryske rijmlerye (1688) i en Friessche tjerne (1640). Se'l considera el pare de la literatura frisona moderna.
El treball de Japicx es divideix en tres parts:
* Leafde en boartlike mingeldeuntsjes ("Amor i rimes juganeres"), que incloïa la Tsjerne Fryske
* Gemiene of hûsmanne petear ("Crida de l'home comú o camperol")
* Himelsk harplûd ("Fort so d'harpa")
Els Estats Provincials de Frísia van establir un premi en el seu honor el 1947. El 1997 la casa on va nàixer Gysbert Japicx a Boalsert esdevingué el museu Gysbert Japiks.

## Enllaços externs

* Museum Gysbert Japicx hûs (alemany) (frisó)
# Gàl·lia Belga

La Gàl·lia Belga (en llatí Gallia Belgica) va ser una província romana que ocupava el nord-est de les Gàl·lies. Amb Domicià (284-305) es va dividir en Belgica Prima i Belgica Secunda. Ocupava l'actual Bèlgica i altres regions properes i el nord de França.

## Història

Històricament, el nom de belgae (belgues) el va donar Juli Cèsar als grups de pobles del nord de la Gàl·lia (la Gàl·lia belga) separats dels seus veïns celtes pel Sena i el Marne. Limitaven a l'oest amb l'oceà i a l'est amb el Rin. Cèsar hi va incloure també la Insula Batavorum. Es creu que eren celtes d'origen però barrejats amb grups germànics.
Tenien al sud els lingons o lingonis i els sèquans; a l'est els germànics vangíons, nèmetes i tribocs (que havien creuat a la riba esquerra del Rin, els dos primers després de Cèsar però els darrers potser ja abans) de la plana d'Alsàcia.
Com a pobles belgues s'esmenten els mòrins, els nervis, els rems, els menapis, els suessions, els hasses, els bataus, els veliocasses, els veromandus, els atuàtucs, els condruses, els trèvers, els mediomàtrics, els leucs, els eburons, els ambians, els bel·lòvacs, els atrèbats, els calets, els meldes i altres, però alguns eren germànics i altres barrejats. Els aulercs no és segur que fossin belgues. Nemetocena (Arràs) era la capital dels atrebats i Cèsar la situa a Bèlgica. Hi havia un poble específicament anomenat belga, entre l'Oise i l'Escalda a la Picardia i Artois.
Cèsar va distingir la Gàl·lia Belga de la Gàl·lia Cèltica i de l'Aquitània tant en costums, com en normes polítiques i llengua, però tot i així a la Gàl·lia Belga es van barrejar pobles d'origen germànic i d'altres celtes o barrejats.
Quan Cèsar va ser a la Gàl·lia els suessions tenien com a rei a Divitiacus, que dominava fins a tot la Britànnia on els belgues s'havien establert a la costa.
August va dividir la Gàl·lia l'any 27 i va fer més gran Aquitània creant una província de nom Gàl·lia Lugdunensis amb capital a Lugdúnum o Lió, a més de la Província (Provença, que estrictament era part de la Gàl·lia.

## Referències

* ↑ Smith, William (ed.). «Belgae». Dictionary of Greek and Roman Geography (1854). [Consulta: 11 agost 2022].

## Vegeu també

* Belgae
* Iulio Bona
# Guarcino

Guarcino és un comune (municipi) de la província de Frosinone, a la regió italiana del Laci, situat a uns 70 km a l'est de Roma i a uns 20 km al nord de Frosinone.
Guarcino limita amb els municipis de Filettino, Fiuggi, Torre Cajetani, Trivigliano, Vico nel Lazio, Alatri, Morino i Trevi nel Lazio.
A 1 de gener de 2019 tenia 1.553 habitants.

## Història

Es tracta de l'antiga Varcenum dels hèrnics, fundada probablement al segle viii aC. Després de la conquesta romana i de la caiguda de l'Imperi Romà d'Occident, fou una comuna lliure i més tard un feu als Estats Papals. El papa Bonifaci VIII va tenir-hi un palau.

## Referències

* ↑ ISTAT - Resident population on 1st January

## Enllaços externs

* web oficial (italià)
# H.261

El protocol H.261 és un estàndard de codificació de vídeo dissenyat inicialment per transmissions sobre línies XDSI en les que les ràtios de dades fossin múltiples de 64kbit/s. La ràtio de dades de l'algorisme codificador va ser dissenyat per ser capaç d'operar entre 40kbit/s i 2Mbit/s. L'estàndard suporta CIF i QCIF amb resolucions de 352x288 i 176x144 respectivament.
L'H.261 va ser el primer estàndard de codificació de vídeo. El disseny d'aquest protocol va suposar un gran esforç i tots els estàndards creats després d'ell (MPEG-1, MPEG-2/H.262, H.263 i H.264) s'han basat en el seu disseny. L'algorisme de codificació utilitza un híbrid de predicció compensada d'imatges en moviment i codificació de transformació espacial amb quantització escalar, escaneig en ziga-zaga i codificació d'entropia.
La unitat de processament bàsica del disseny s'anomena macrobloc. Cada macrobloc està format per una matriu de 16x16 mostres luma i 2 matrius de 8x8 de mostres chroma usant un mostreig 4:2:9 i un espai de color YCbCr.
La predicció entre imatges elimina la redundància temporal, amb vectors de moviment usats per ajudar a compensar el còdec pel moviment. La codificació de transformació usant una transformació de cosinus discreta (DCT) elimina la redundància espacial. La quantització escalar s'utilitza per arrodonir els coeficients de transformació a la precisió apropiada.
L'estàndard H.261 en realitat només especifica com descodificar el vídeo. Els dissenyadors de codificadors van tenir llibertat per dissenyar els seus propis algorismes de codificació, sempre que el resultat pogués ser descomprimit per l'estàndard. Els codificadors poden, fins i tot, realitzar qualsevol tipus de preprocessament que desitgin mentre que els descodificadors poden realitzar el postprocessament que creguin convenient. Una tècnica efectiva de postprocessament s'anomena filtratge de blocs. Aquesta tècnica redueix l'aparició de molestos objectes amb forma de bloc causats per la compensació de moviment basada en blocs. De fet, aquests objectes són un fenomen habitual per a tots els que hagin vist vídeo digital. El filtratge de blocs s'ha convertit en una part fonamental en l'estàndard més recent: el H.264.
Els refinaments introduïts en els darrers estàndards creats han suposat una millora significativa en la capacitat de compressió respecte al disseny original del H.261. Això ha fet que aquest estàndard es tornés obsolet, tot i que encara s'utilitza en alguns sistemes de videoconferència i per alguns tipus de vídeo per Internet. Tot i així, el H.261 es considera com un punt d'inflexió en el camp de desenvolupament de codificació de vídeo.
# Haemulon maculicauda

Haemulon maculicauda és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba des de la Península de Baixa Califòrnia (Mèxic) fins a Colòmbia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McKay, R.J. i M. Schneider, 1995. Haemulidae. Burros, corocoros, chulas, gallinazos, roncos. p. 1136-1173. In W. Fischer, F. Krupp, W. Schneider, C. Sommer, K.E. Carpenter and V. Niem (editors) Guia FAO para Identification de Especies para lo Fines de la Pesca. Pacifico Centro-Oriental. 3 Vols. FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gunnel Lindgren

Gunnel Lindgren (Estocolm, 28 de juny de 1921 - Silverthorne, Colorado (EUA), 6 de novembre de 2010), va ser un actriu de cinema i primera ballarina sueca. Estava casada amb el director Sixten Ehrling.
Els Ehrling estan enterrats a Östra kyrkogården a Malmö.

## Filmografia

* 1931 – Hotell Paradisets hemlighet
* 1932 – En stulen vals
* 1944 – Nyordning på Sjögårda
* 1945 – Trötte Teodor
* 1945 – Oss tjuvar emellan eller En burk ananas
* 1963 – Atis och Camilla

## Referències

* ↑ https://www.svenskfilmdatabas.se/sv/Item/?type=person&itemid=59560/Base de dades de cinema suec. Llegit el 15 de juliol de 2014.
* ↑ https://www.svenskagravar.se/gravsatt/77885353
* ↑ https://www.imdb.com/name/nm0511824/
# Hamnstad

Hamnstad és una pel·lícula sueca dirigida per Ingmar Bergman, estrenada el 1948.

## Argument

Gösta treballa com a estibador al moll del port de Göteborg. Un dia, salva Berit, una noia molt jove que estava a punt d'ofegar-se. Més tard, es tornen a veure en un ball. Berit, que és un jove molt independent, mai no torna a veure els seus amants d'una nit; però Pero Gösta serà l'excepció.

## Repartiment

* Nine-Christine Jönsson: Berit
* Bengt Eklund: Gösta
* Mimi Nelson: Gertrud
* Berta Hall: la mare de Berit
* Birgitta Valberg: Mrs. Vilander
* Sif Ruud: Mrs. Krona
* Britta Billsten: una prostituta
* Harry Ahlin: Skåningen
* Nils Hallberg: Gustav

## Referències

* ↑ «Hamnstad». svensk-filmdatabas.